
DISPUTATIO MEDICA 


INAUGURALIS 


DE 


CATARACTA. 


DEFINITIO. 


I 1. 12 ARACTA, de qua nobis consilium 
est pauca scribere, a CULLENO, pre- 
claro auctore, definitur, © caligo ob maculam 


* opacam pone pupillam &.“ 
oy 11. Hic 


* Vid. CULLEN. Synops. Nosolog, Method. tom. ii. 
Gen. xii. Spec. 1. 


5 
7 
1 
k; 
1 * 
1 
£ 
4 
; 


PF ͤ p tO Es et OD ar 

11, Hic morbus, uti ex sectis post mortem 
oculis conſtat, aut lenti cryſtalline ipsi insi- 
det, aut capsulæ hujus, aut utrisque simul: 
at longè tamen sæpissime ipsi lenti; nam rarò 
in capsula, aut in hac et lente ipsa simul, 


consistit. 


SIGNA. 


DE CATARACTA. 2 


SIGNA. 


111, Cataracta, quoties non ex malo cor- 
poris habitu oritur, sed ex ipsius partis vi- 
tio, inobservata obrepit, et lentè increscit. 
Plerumque incipit a levi oculi caligine, quam 
nullus dolor comitatur. Interea tamen homo 
conqueritur de molestia, qualem pulvis cor- 
neam offendens movere solet; qua se libe- 
rare lenibus subinde frictionibus conatur, sed, 
repetitis conaminibus, nihilo tamen clarius 


res oblatas cernit. 


iv. Cataracta ferme increscit, dum æger 
nihil ampliùs possit, quam lucem distinguere 
a tenebris. Rarò vero implice cataracts ali- 
quis cæcùs fit. Quando enim lens ipsa, aut 


ejus 

4 DISPUTATIO MEDICA 


ejus capsula, non, ex toto, luci impervia est, 
homo, licet nihil interdiu discernere possit, 
obscurk tamen noctu luce res oblatas confusè 
distinguendi potens est; tunc enim pupula, 
præ languida luce, usque ampliatur, ut im- 
pervia lentis pars ejus Iumini non, ex toto, 


officiat. 


v. Per totum morbum, iris motùs potens 
est, atque, prout lux clara aut obscura ocu- 
lum permanet, pupulam contrahit aut ampliat. 
Hoc saltem accidit in s:mplice cataracta, qua- 


lem nunc persequimur. 


VI. Serins vero ociùs, dum increscit cata- 
rata, pars, post pupulam luci impervia, con- 


spectu facilis est, ex colore lentis in alienum, 


albidum, nempe, cinereum, flavum aut ferru- 


gineum mutato. Haud verò semper, dum 


lens in oculo manet, quo ex alieno colore luci 


impervia 

impervia sit, certò diſtinguere possumus: 
quippe, sicuti medici comperti sunt, impervia 
luci lens, quæ, quamdiu in oculo manet, mar- 
garitam colore simulat, extracta haud rard 


flava est *, 


vii. Quo tempore colore non suo lens luci 
impervia fit, multùm quoque spissitate muta- 
tur et duritia : non tamen æquè in omnibus; 


nam in nonnullis haud spissior tenui jusculo 


est, in aliis soliditate et duritia os vel cornu 


æquat. 


VIII. Cataracta, quam eflicit tenuis (v11.) 
humor, ex lente exteriùs, ex parte, soluta 
formatus, fluida nominatur. Hanc speciem 
RIcHTERUs, atque 11 qui cum eo consentiunt, 
putant oriri ex humore, qui natura interponi— 


tur 


* Vid. Translation of 4 Trcatisze on the Extraction 


of the Cataract by Dr RicuTER of Gorrixons, 


p. 14. 

tur inter ipsam lentem et ejus capsulam, luci 
impervio facto. Hunc humorem RIcHTERI- 
ANI lignorem Morgagnianum nominant, et ca- 


taractam, quam efficit, opacitatem Iiquoris 


. Morgagniani. 


1x. Nunc verò inter anatomicos conven it, 


liquorem Morgagnianum non exiſtere. Hu- 


mor enim, cui hoc RIcHTERIANIT dixere 


nomen, est nihil sane aliud, quam exterior 


lentis pars, quæ natura mollior est; atque 
cataracta fluida, quam 1isdem placet opa- 
citatem liquoris Morgagniani nominare, in 


hac parte, supra consuetudinem tenui seu $0- 


luta, consistit. 


x. Multi sunt, quibus videtur, incipien- 
te cataractâ lentem mollescere, atque 1lla 
increscente spissescere aut indurescere. Ex 
his assumptis concludunt, cataractæ initio, 


partem 

partem lentis luci imperviam semper mollem 


esse, at, sub finem, justo duriorem. 


x1, Eorum igitur (x.) lingua, cataracta du- 
ra seu matura esse dicitur, primum ut marga- 
ritam candore æmulatur, et tanta visùs caligo 
est, ut æger possit duntaxat lucem et tenebras 


internoscere. Contra, quando pars lentis, lu- 


ci impervia, colore lactea est, et æger vividos 


colores potest distinguere; pro concesso ha- 
bent, imperviam luci partem solito molliorem 
esse, atque cataractam, hinc ortam, immatu- 


ram appellant. 


XII. Si lens sie paulatim duresceret, atque 
justa esset distinctio inter maturam cataractam 
et immaturam, multum sanè chirurgorum in- 
terèsset, qui putant, cataractam deprimendam 
eſſe potiùs, quam extrahendam: etenim, ut 
infra videbimus, quo cataracta feliciter depri- 
matur, opus est, partem lentis luci imper- 


viam, 

viam, in qua consistit malum tollendum, sa— 


tis firmam esse. 


X111. Ita vero (x11.) haudquaquam esse, 
multum dolendum est. Postquam enim ca- 
taracta, per complures annos, continuavit, 
pars tamen lentis luci impervia, cui insidet, 
quæque margaritam candore æmulatur, adeò 


mollis est, ut, dum chirurgo extrahitur, in 


y 
transitu per pupulam mutetur *. 


xIV. Quo mollior est pars lentis luci im- 
pervia, in qua cataracta consistit, eo amplior 
est, atque, uti observarunt chirurgi, eo pro- 


piùs pupulam accedit. 


xv. Ne multis, considerantis, quis futurus 
sit eventus cataractæ, et qua ratione hæc cu- 


randa sit, parùm interest, quamdiu continua- 


verit, 


1 Vid. RIchTER. Treatise, pag. 9. 

verit, aut qualis imperviæ lentis parti, cui in- 
sidet, color sit. Majoris, enimvero, momenti 
est, animadvertere, quousque visus officiatur, 
et oculus aliis, necne, malis morbisve oppor- 


tunus sit, præsentibusve laboret *. 


B CAUSE 


* Vid. BENJAMIN. BELL. System of Surgery, vol.iv, 
Pag. 203, | 

CAUSA PRADISPONENTES. 


xV1. Cataracta, etiamsi plerumque oriatur 
in parte, interdum tamen in malo totius cor- 
poris habitu consistere videtur. Imò, uti ob- 
Servarunt medici, a parentibus nonnunquam 
pervenit ad prolem: JEAN enim testatur, sex 
ejusdem familiæ cataractâ cæcos vidisse *; 
atque RICHTERUS, uti certiores nos facit, ca- 
taractam extraxit ex oculo hominis, cujus 
pater et avus hoc morbo ceci fuerant, cu- 


jusque filius jam eodem affectus. 


xV11, Quinetiam, uti a RIcHTERO accipi- 
mus, cataracta nonnunquam subitò, podagra 
a pedibus migrante, oritur. Idem, porrd, auc- 


tor est, duas catarattas, que, uti visum est, 


EX 


* Vid. JEAN, Observat. sur Loeil, pag. 149. 


— . 


"OE r * 

ex mala quadam totius corporis proprietate 
ortæ fuerant, inauspicatò extractas esse, nam- 
que, haud ita multò post finitum opus, pupu- 
las omnino concrevisse *. Hinc constat, quam 
inutile sit, hujusmodi cataractas extrahere 
conari: namque frustra niti, neque aliud, 
artem exercendo, nisi odium aut dedecus quæ- 


rere, extremæ dementiæ est. 


XVIII. Auctor, gravis et fidus in primis, 
observavit, mulieres, quo tempore mensibus 
se purgare cessant, aptiores esse, quæ cataract 
afficiantur, quam aliis vitæ temporibus +. Hinc 
forsitan concludere licet, corporis plenitudine 


oculos in hunc morbum procliviores evadere. 


NL CAUSE 


* Vid. RICHTER. Treatise, pag. 2. 


+ Vid. BENJAMIN, BELL. System of Surgery, vol. iv, 
pag. 192. 

C AUS EXCITANTES. 


XIX. Cataracta nonnunquam oritur ex 
oculo percusso aut vulnerato. Interdum quo- 
que inflammatio oculi in cataractam transit. 
Vis igitur extrinsecùs oculo illata, atque hujus 
ipsius inflammatio, causæ cataractæ excitantes 
habendæ sunt. Plerumque verò causæ, quæ 
hanc excitant, parùm evidentes sunt. Plura 
igitur, de hac rei nostræ parte, dicere, ad 


cognitionem esset prorsus inutile. 


CAUSA 

CAUSA PROXIMA. 


xx. Ex cognita cataractæ sede, non pos- 
sumus proximam ejus causam COgnoscere. 
Quum verò nobiscum reputemus, proclivita- 
tem in hoc malum interdum in plenitudine 
corporis consistere, atque ipsum haud rarò 
oculo inflammato, percusso, vel vulnerato ex- 
citari; adducimur, ut credamus, proximam 
causam esse vel lentis ipsius vel capsulæ in- 
flammationem, quæ committit, ut in horum 


vasis humor luci impervius cumuletur. 


XXI. Huic quidem (xx.) opinioni obj1- 
ciatur, cataractam lentiùs increscere, quam 
ut inflammatione effici possit. Replicari ve- 
rò potest, cataractam non semper sic tarde 


increscere; 

increscere; nam interdum oculi inflamma- 
tione lentem ipsam, vel capsulam ejus, brevi 


prorsùs caligare, mirum cujus exemplum li- 


teris RICHTERUs prodidit &. 


DIAGNOSIS. 


„ Vid, RICHTER, Treatise, pag. 140. 

DIAGNOSIS. 


XXII. Cataracta facile distinguitur a ca- 
ligine humoris aquei, quam pus in hunc effu- 
sum induxit: pure enim soluto hic humor 
colore lacteum simulat. Adhuc tamen faci- 
liùs dignoscitur ea caligine, que oritur ex 
contracta seu clausa pupula : hujusmodi enim 
caliginis causa inspicientium oculis manifesta 


est. 


XxIII. Neque profectò difficile est, cata- 
ractam et simplicem amaurosin internoscere. 
In hoc enim morbo lens perlucida manet, ne- 
que ulla, post pupulam, pars luci impervia con- 
spicitur. Pupula, porrd, ipsa ampliatur, at- 
que fibre, quæ ambiunt, eam coangustandi 


impotentes sunt. 


XXIV. 

XXIV. Haud verd rard amaurosis et cata- 


rata in eodem miserando una existunt. 


Magni itaque interest cum medicorum tum 


chirurgorum, scire, an Simple cataracta sit, 
an cum amaurosi conjuncta; propterea quòd, 
lentem extrahendo, compositum curari non 


potest malum. 


xxv. Plerumque, Jimplexne cataracta o- 
culum obcæcet, an compositum ex hac et 
amaurosi malum, scire possumus, animadver- 
tendo, quomodo se habeat pupula. In cata- 
racta enim, contra atque in composito ma- 
lo, hæc se contrahendi et ampliandi potens 


est. 


xXVI. Quoties autem in cataracta iris 


lentis capsulæ concrevit, non, ex pupula in- 


specta, solàne cataractd caliget oculus, an 


hac et amauros: una, cognoscere possumus. 
Pupula enim se contrahendi impotens est, at- 


que 


n 

que malum, per cætera, idem apparet, atque 


cataracta cum amaurosi conjuncta. 


xxVII. Quoties ita (xxvi.) est, conandum 
oculum inspiciendo est discernere, lenti, nec 
ne, iris adhæreat. Nonnunquam hoc facere 
possumus. Quòd si, post oculum attento 
animo inspectum, quis de morbo etiamnum 
dubitat, debet experiri, quid valeant quædam 
medicamentorum, quæ ad amaurosin sanan- 
dam levandamve efficacissima comperta sunt. 


Hujus generis sunt exulceratoria atque ignis 
electreus. 


xxvIII. Siquando horum usu homo res ob- 
latas discernere potest; vel siquando, dum 
Jvrrrxx fulgurat, fulgurationes percipit; est, 
quod concludamus, lentem se movendi impo- 
tentem evasisse ex amauroti cum cataracta 
conjuncta, non ex iride lentis capsulæ adhæ- 


rente. 


XXIX. 

XX1xk, Cataracta, denique, modò ex oculo 
læso non orta sit, inobservata plerumque in- 
cipit, lentè increscit, atque omnino nullum 
dolorem, vel saltem levissimum, movet. Quo- 
ties verd uni cum amaurori visum obczcat, 
toties plerumque dolet caput, atque infelix vi- 
dere videtur oculis subinde offundi tenebras, 
aut scintillare ignes. 

_ CURATIO. 


xxx. Qud cataractam curemus, nobis consi- 
lium est, tempestiva medicina, si possimus, 
lentis partem luci imperviam denuo perluci- 
dam reddere; sin minus, manu eam par- 
tem ab oculi axe demovere. De his deinceps 


fusiùs dicendum. vet 


CONSILIUM 

CONSILIUM PRIMUM. 


xxxI. Cataractas, que inveteraverint, nun- 
quam curavit medicina; incipientes verò 


haud rarò ad sanitatem perduxit. 


XxXxXII. Hoc consilio, longè optima medi- 
camenta et remedia sunt, hydrargyrus, exul- 


ceratoria, atque ignis electreus. 


XXXIII. ZTDRARGYTRUSs—Optimum ex hoc 
præparatum, quo cataracta incipiens curetur, 
est, uti inter omnes ferè medicos convenit, 
murias hydrargyri dulcis. Quo tamen hic re- 
spondeat, in ejus usu aliquandiu perseveran- 


dum est *. Alia, ex hydrargyro præparata, 


muriati 


* Vid. BENJAM, BELL, System of Surgery, vol. iv. 
pag. 193. 

muriati jam dicto efficientia cedunt, ideoque 


rarissimè nunc adhibentur. 


XXXIv. ExULICERNAToRL-identidem, dum in 
usu hydrargyri perseveratur, sincipiti, aut 
temporibus, aut ipsi oculo, palpebris inte- 
rim clausis, superimponere, utile compertum 


est. 


xxxv. 1cNIs ELECTREUSs, —Eundem quoque 
in finem, multùm aliquando prodest, scin- 
tillulas elereas ex sincipite aut ipsis etiam 


oculis elicere. 


xxxvi. Cum hydrargyrus, tum exulcera- 
toria atque ignis electreus, itemque forsan 


etheris sulphurici vapores *, stimulando partis 


morbidæ 


* Hujus ætberit vapores, ut quidam ferunt auctores, 
multum ad corneæ albugines curandas valent. Iidem 
opinantur, haud parùm ad cataractam sanandam va- 
lere. Utrùm vero responderint, an fefellerint, nescimus. 


22 DISPUTATIO MEDICA 


morbidæ vasa, prodesse videntur. Sic enim 
committunt, ut materia luci imper via, in lente 


deposita et lumini officiens, absorbeatur. 


XXXVII. Si, postquam in horum usu ali- 


quandiu perseveratum sit, nihilominus caligat 


oculus, partem lentis luci imperviam ab axe 


oculi manu caute avertere conandum est. 


CONSILIUM 


? 

CONSILIUM SECUNDUM, 


XXXV111, Prids yerd, quam explicamus, 
quemadmodum pars lentis caligans ab axe 
aciei demoveri possit, haud a re nostra alie- 
num erit, paucis dicere, que res ancipitem 
ex opere eventum augurentur, quæ ab opere 


aggrediendo nos absterrere debeant. 


XXXIX. Si cornea aut oculi humores cali- 
gant, sat est, quamobrem manus abstinea- 
mus: sin duntaxat aqueus humor, cataractam 
extrahere licet; quia, inter opus, hic humor 
effluit, atque, opere finito, suppeditatur no- 


vus perlucidus. 


x1, Contracta pupula, qualis ex morbis 
quihusdam accidit, opus manu aggredi parùm 


profuturum 

profuturum ostendit. Quoties pupula sic con- 
trahitur, prodessetne novam pupulam cauta 


et prompta manu facere ? 


xLI. Quoties ex cataracta simul et amaurosi 
_ caligant oculi, manus vel peritissimi chirurgi 
nihil ad caliginem sanandam valent. Quibus 
sciant medici, duo hæc mala simul, necne, 
lumini officiant, supra (xxVv.—xxv111.) expo- 


situm est. 


XIII. Lentis imperviam luci partem, quæ 
nondum satis concreverit et duraverit, acu 
deprimere aggredi, opus sanè est prorsùs inu- 
tile. Tenuitas autem et mollities non obstant, 
qusò minds optatd extrahatur. Quum igitur, 
ante opus factum, cognoscere, satis, necne, 
concreverit pars lentis caligans, non possimus, 
satius est, quoties, de hac re, dubitetur, eam 


extrahere aggredi, quam deprimere. 


XLIII. 

XL111. Si iris capsulz lentis adhæret, non- 
nullis tam medicis quàm chirurgis videtur, 
quare manus omnino abstineant. Conceden- 
dum est, quoties hz partes cohæreant, cata- 
ractam manu curare tum factu difficilius esse, 
tum eventu magis incertum. Veruntamen, 
quum ex hoc opere tentato pendeat sola spes 
visus misero relicta, et tentatum sæpe ad spem 
responderit, nobis non videtur, quamobrem ab 


eo aggrediendo absterreamur. 


xLIv. Chirurgorum plerique nos docent, 
manus abstinendas esse, quando alter oculorum 
caligat, altero sano. Namque non solùm minds 
necessarium putant caligantem oculum, sanan- 
di causa, ferro vulnerare, quamdiu sano homo 
cernit; sed etiam multùm verentur, ut, opere 
peracto, foci oculorum respondeant. Præterea, 
timent, ne inflammatio, quam opus moveat, in 
sanum oculum serpat, ut in ophthalmia haud 
rarò accidit, ꝓropter mirum consensum, qui, 


D nervorum 


— 


26 DISPUTATIO MEDICA 


nervorum interventu, alteri oculorum cum 


altero intercedit. 


xXLV. An inflammatio, quæ ex opere oritur, 
de quo dicimus, pariter atque ea, quam oph- 
thalmiam medici nominant, ex altero oculo- 
rum in alterum transeat, observandi occasio 
nondum nobis oblata est. Inclinant vero ani- 
mi, ut rarò sic transire arbitremur. Siquando, 
post opus peractum, radii lucis per oculum 
transeuntes, qui ferrum perpessus est, ad fo- 
cum tardiùs, quam in sano, perveniunt, con- 
spicillo, ex partibus oppositis, satis, pro tardi- 
tate, convexo, fieri- potest, ut bini oculi foco 


respondeant. 


XLVI. Præterea, his (xE1v.) chirurgis ob- 
jici potest, cataractd alterius oculorum aptum, 
uti observavit RicHTERus, alterum fieri, qui 
simili malo caliget; atque, id quod semel pe- 
riculo compertus est hie auctor idoneus, cata- 


ractam 

ractam alterius oculorum extrahendo obstari, 
quo minus increscat ea alterius; cujus item 
exemplum literis prodidit Ivzs1vs, qui Ricn- 
TERO, hac de re, accedit. Verùm confitendum 
tamen est, nullum unoculorum, cui alter 
oculus sanus manet, debere caligantem ferro 
secandum optare, nullum ei, ut optet, sua- 


dere medicum. 


xL vn. Utrùm verd cataractæ, quæ utrosque 
deinceps oculos obcæcant, ex malo quodam 
totius corporis habitu oriantur, an ex consor- 
tio, quod, nervorum interventu, uni oculorum 
cum altero intercedit, an ex utrisque, non- 
dum exploratè cognitum habemus. Vero 
tamen proximum nobis videtur, ex malo quo- 


dam coxporis habitu enasci. 


XLVIII. Cum vero nihil obstet, quò minus 
ferro utamur, cataracta manu periti chirurgi, 
nulla mora, curanda est; quippe quoniam 


nullo 

nullo alio modo fieri potest, ut caliganti ocu- 


lo dies reluceat. 


xLIx. Duobus omnino operibus cataracta, 
manu curari potest, deprimendo, nempe, et 
extrahendo. Quemadmodum vero hæc op- 
timè exigantur, et utrum alteri sit anteferen- 


dum, inter se auctores dissentiunt. 


L. Nobis consilium est, quatenus in hujus- 


modi opusculo permittitur, ostendere, quæ 
utriusque operis commoda propria sint, quæ 
incommoda; nequaquam dubitantibus, quin 
clarissimè apparuerit, utrum opus, præ altero, 
eligendum sit, ex animum advertendo ad oculi 
fabricam; qualem nunc esse inter anatomicos 
convenit, qualemque MoxRo, quo nullus hu- 
jus rel scientior, libro haud pridem edito lu- 


culentissimè demonstravit. 


II. 

Li. DEyRxESSIO.—Chirurgi diu ante catarac- 
tam deprimere solebant, quam 41s occurrit, 
posse etiam extrahi. Quocirca, res postulare 
videtur, ut, ante omnia, describamus, quem- 
admodum cataracta felicissime deprimi pos- 


sit. 


LII. Oculo, ope specilli inter palpebras in- 
siti, fixo, acus, aut ex partibus oppositis com- 
pressa, aut rotunda, decimam prope pollicis 


transversi partem post iridem, infigenda est; 


deinde, per tunicas oculi proprias, in superio- 


rem lentis crystallinæ partem dirigenda: qui- 
bus caute factis, chirurgus, parte acùs, quæ ex- 
tra oculum est, elevata, lentem in imam hu- 
moris vitrei partem cautè detrudere debet. 
Hoc opere exacto, extrahenda cautissimè acus 


est, atque claudendus oculus. 


L111, Modo, quo optimè deprimatur cata- 
racta, memorato, proximum est, ut, quem- 


ad modum 

admodum felicissime extrahatur, paucis di- 


Camus. 


Liv. Davitr, PARISIENS1S, qui ætate sua 
maximus fuit ocularius medicus, primus om- 
nium, quantum scimus, ostendere conatus est, 
Satius plerumque esse cataractam extrahere, 
quam deprimere, Ratio extrahendi, que 
nunc invalet, eadem est, cum ea, quam præ- 
cepit hie auctor, nisi quod aliquanto simpli— 


cior est, et pauciora instrumenta requirit. 


LV. Rebus, quæ operi usui sint, paratis, 
ante omnia, specillo idoneo inter palpebras in- 
sito cavere chirurgum oportet, ne oculus se 
vertat. Hunc in finem, anteferendum est 
Specillum, cui primas concedebat MiLLak1vus, 


quodque chirurgi nostrates ferme omnes cæ-— 


teris anteponunt. Etenim hoc, nulla ferme 


pressura adhibita, satis inhibet oculum, ne 


moveatur 

moveatur, neque tamen tunicam 5cleroticam, 


sicut RUMPELTII digitale et PRAMART11 hasta, 


vulnerat. 


LvI. Oculo fixo, tum in cornea lucida fit 

plaga, satis ampla ut per eam lens eximatur. 

Hæc plaga, quæ, uti inter plerosque ocularios 

convenit, per dimidiam ferè corneæ partem 

debet patere, facienda est scalpello idonea for- 

ma, cujusque acies deorsum spectat, in me- 

diam corneam, decimam sextam ferme polli- 

cis transversi partem ab ejus margine, ubi 

iridi conjungitur, cauta manu insito, dein, ex 

f transverso, rectà linea, oppositum canthum 
oculi versus, manu stabili nec intremiscente 


delato. Sic cornea inciditur lunatà figura, 


* 
r 
I - 4 3 Ee ax. > 
” > 2 2 — 2 

cornubus sursum spectantibus, ac æquè di- 


stantibus ab iride. 


LVII. Plaga sic factà, qua dimidia ferè 
cornee pars dividitur, atque specillo educto, 


tum 

tum plerique chirurgi, per pupulam, metallum 
netum ferè obtusum inserere solent, quo len- 
tis capsula incidatur. Alii verd, hune in fi- 
nem, cystome Fav iI utuntur, que exiguum 


ferramentum est canula latens. 


LVIII. Qualicunque ferramento chirurgus 
utatur, hæc operis pars ad lentem extrahen- 
dam multum conducit. Si enim, post in- 
cisam corneam, lentem, cujus capsula nondum 
incisa erat, protrudere conaremur, fieri vix 


posset, quin prolaberetur humor vitreus. 


LIx. Post capsulam lentis aliquo ferramen- 
to incisam, oportet orbem oculi paulatim et 
cautè comprimi; quo facto, lens plerumque fa- 
cile, anteriora versus, protruditur. Oculus 
deinde claudendus, per multos dies, est; atque 


omnia irritantia et stimulantia vitando caven- 


» 


dum, ne magna vis inflammationis superve- 


niat, atque opus reddat improsperum. 


LX. 

Lx. Eos, qui plura, de utrisque operibus per- 
agendis, et variis ferramentis, quibus usi sint 
ocularii, scire velint, ad chirurgorum scripta 
relegamus ; quippe cum nobis non vacet, de 


his fusiùs dicere *, 


Lx1. Modo, quo utraque opera peragantur, 
paucis descripto, nunc nobis in animo est, fu- 
Sins dicere incommoda, que utrisque opert- 
bus objiciantur, et primum que ei, quo ca- 


taracta deprimitur. 


LXII. Lens crystallina, propria capsula in- 
clusa, in fovea exigua anterioris partis humoris 
vitrei insidet. Capsula humoris vitrei, ultra 
processus ciliares producta, in duas laminas di- 
viditur: quarum exterior cursum, anteriora 
versus, prosequitur, atque anticæ lentis par- 
ti, vigesimam ferè pollicis transversi partem 


E ab 


* Vid. BEX JAM. BELL. Surgery, vol. iv. 

ab exteriore ejus margine, inseritur; dum an- 


* 
Ki 
k 
”; 
4 
* 
1 
? 


[| terea interior vitreo humori firmiter adhæret 
fl antrorsum usque ad lentem, cui adnectitur 
ad eandem distantiam post marginem exte- 


| riorem. 


LXIII. MonRo satis demonstravit, retinam 
comitarr externam capsulæ humoris vitrei la- 
minam, cui agglutinatur, usquequò hæc an- 


tico lentis hemisphærio affigatur, vigesimam 


pollicis trans versi partem ab exteriore hujus 


margine *. 


LXXIVv. Quum lentis capsula sic ei humoris 


vitrei et retinæ connectatur, clarè constat, 
| tantum anticam illius partem posse incidi, 
90 : | ] . I 
| neque tamen hanc vulnerari. Quapropter, in- 
| | : i 

ter cataractam deprimendam, chirurgus ne- 
quit acum inserere in posteriorem lentis par- 


fs tem, 


* Vid. MonRon. On the Structure and Function of 
the Eye. 

tem, quin eadem transuat omnes oculi tu- 


nicas, ne exceptis quidem ea humoris vitrei et᷑ 


retina. 


Lxv. Cataractam itaque deprimendo, fabri- 
ca oculi, ipso initio, multo magis læditur, 
quam extrahendo; quo solæ partes vulneratæ, 
sunt cornea, nullo fere sensu prædita, atque 
lentis capsula. Ad hoc, si unà cum lente 
capsulam ejus deprimat chirurgus, necesse est 
disrumpantur retina itemque capsula vitrei 


humoris, quæ ei adhzrent. 


LxVIi. Haud equidem ignoramus, verti in- 
ter ocularios, utrùm, necne, inter lentem de- 
primendam, capsula una cum ea deprima- 
tur. Nonnulli, semper detrudi, arbitrantur; 
alli, nunquam. Saltem non semper detrudi, 
nobis videtur, quippe quoniam, ex depressa 
cataracta, secundaria nonnunquam cataracta 
oritur. Fieri verò non potest, quin capsula 


semper 

semper plus minùsve loco demoveatur, et a 


partibus disrumpatur, quibus adhærere solet; 
dum, ex lentem ipsam deprimendo, interna 


ubique fabrica oculi multum detrimenti ac- 


cipit *. 


IxXVII. Majus detrimentum, quod oculus ex 


cataractam detrudendo, quam extrahendo, ac- 


cipit, satis est, quamobrem hoc illi opus ante- 


ponamus. Alia vero, quæ illi operi objician- 


tur, memorabimus. 


LXVIII. Dura, necne, cataracta sit, ex diu— 
turnitate vel colore priùs discerni non potest, 
quam chirurgus manu aut detrudere aut ex- 
trahere conatus est. Haud rard, conamine 


facto, adeò liquida invenitur, ut, insita acu, ad 


imum oculum deprimi non possit, sed, ut in- 


seritur acus, in humores oculi diffundatur. 


Confitendum 


* Vid. Monsow. Treatise on the Eye. 

Confitendum quidem est, lentem sic diffusam, 
et ceteros humores luci impervios reddentem, 
interdum resorberi et evanescere. Hoc vero 


plerumque non omnino, vel saltem tardissime, 


accidit. 


LxIx. Lens, porrd, postquam summa cura 
sub humorem vitreum detrusa est, haud raro 
ad pristinam sedem ascendit. Quoties hoc 
accidit, chirurgi, quibus hoc opus placet, 
præcipiunt, ut denuo lens detrudatur. Sed 
quid hoc ad rem? Etenim iterum depressa, 
iterum haud rarò, ut antea, in superiora fer- 
tur, interdum etiam in anticum cavum humo- 
ris aquosi. Quum vero non expectandum sit, 
dum, hoc in loco, dissolvatur, una homini vi- 
sum recuperandi spes est, ut, primo quoque 
tempore, extrahatur; id, profectò, quod, præ 
læsa interna oculi fabrica, difficile in primis 


est. 


11 

LXX. Quinetiam, iris haud rarò transuitur 


acu, quam aggreditur chirurgus in lentem in- 


serere. Atque, præter periculum ex vulnere, 


quod magnum est, effusus ex vulnere sanguis 


partem, ubi est, breviùs diutiùsve luci imper- 


viam reddit. 


LXXI. Ad hoc, sive capsula lentis una cum 
lente ipsa deprimatur, sive non, satis super- 
que constat, cataractæ depressz secundariam 
haud rarò cataractam supervenire; atque, li- 
cet semper, uti supra (LXvI.) diximus, capsula 
lentis plus minùs disrumpatur a partibus, qui- 
bus adhæret, lentis tamen partem luci imper- 
viam haud rarò vel non penitus detrudi, vel 


detrusam denuo ascendere et lumini office- 


re. 


* 


LXXII. Denique, uti incommoda ex depres- 
sa cataracta, que memoravimus, peritia ocu- 
larii præcaveri non possunt, ita neque opus ip- 

sum potest commodius reddi. Idem, porrd, 
tentare audeat imperitissimus quisque circum- 
foraneus medicus chirurgusve, quoniam inju- 
riam, qua oculum afficiat, est difficile in pri- 


mis percipere. 


LXXIII. Dictis (LXII.—LXXII.) incommo- 
dis, quæ affert depressa cataracta, nunc paucis 
ea memorare, quæ extracta, nobis in animo 


est. 


LXXIV. I. Cataractæ extract ionem haud rard 
consequitur humoris vitrei prolapsio; quæ, 


profectò, semper aut mala ex curatione acci- 


dit, aut casu quodam iniquo. 


2. Inter opus peragendum, speculum haud 


rard oculo nimis apprimitur. 


3. Si scalpello, cui est incommoda forma, 


utitur ocularius, humor aquosus subitò effluit ; 


atque 


40 DISPUTATIO MEDICA 


atque vitreus, obicibus sic disjectis, haud ra- 


ro, ex parte, prorumpit. 


4. Nonnunquam, quod haud leve detri- 


mentum affert, ocularius lentem, capsul& ejus 
nondum sectà, protrudere aggreditur. Simi- 
le malum accipit oculus, si, præ exiguitate 
plagæ, quæ in cornea facta est, opus sit, ut 


per eam lens magna vi extrudatur. 


5. Post extractam cataractam, humor v1- 
treus interdum prolabitur, ex fasciis nimis 


arctis, quæ oculo applicantur. 


A 2 

6. 4. In ægris, qui ad irritandum faciles 
sunt, si oculus rudi manu inexercitati ocu- 
larii tractetur, musculi haud rarò convellun- 
tur; atque non solùm eum injussu voluntatis 
vertunt, sed etiam, ex omni ambitu, compri- 
mendo, humorem vitreum protrudunt. Mo- 


tus hujusmodi musculorum aliquando, etiam 


post 

post opus peractum, metu vel terrore injec- 


to * concitantur. Neque profectò ante quar- 


tum diem, quo circiter die plaga corneæ ple- 


rumque solidescit, ab hoc casu tutus æger es- 


se potest. 


B. Quando ex opere male perfecto, vel ex 
oculo male curato, vitreus humor prolabitur, 
inflammatio, que operi supervenit, ferme so- 
lito vehementior est. Oculus quoque plus 
minus collabitur, prout plus humoris minusve, 
per plagam cornee, effluxerit. Raro tamen 
hine detrimentum accipit visus; quum novus 
post paulo humor amissi vice fungatur. Lon- 
ge maximum detrimentum, quod ex humoris 
vitrei prolapsione oculus capit, est injuria, 
quam hæc iridi affert; de qua, res poscit, ut, 


hic loci, paucis dicam. 


F LXXV. 


* Vid. RICHTER. Treatise, Cas. 11, 

Lxxvv. 1, Inter lentem luci imperviam extra- 
hendam, iris persæpe multùm læditur. Hoc, 
pariter ac humoris vitrei prolapsio, aut opere 
imperitè facto, aut oculo post opus male cura- 


to, evenit, aut improviso quodam casu. 


2. Nonnunquam, inter opus peragendum, 
iris scalpello vulneratur. Hoc accidit vel ex 
scalpello nimis mucronato, pre quo, ut in 
corneam insitum, se introrsum fleQit ; vel ex 
oculario scalpellum, justo propiùs tunicam 
scleroticam, inserente. Vulnera sic inflicta 
rarò aut figuram iridis mutant, aut hanc ip- 


sam reddunt immobilem. 


3. 4. Si per pupulam, cui, luce prorsùs ex- 
clusa, non permissum est, ut se satis ampliet, 
ocularius lentem protrudere subitòè et enixè 


aggrediatur, hæc subitò antrorsum exsilit, at- 


que sic exsiliente iris adeò dilaceratur aut læ- 


ditur 

ditur, ut, ex parte, immobilis fiat. Hoc tum 


maxime accidit, ubi lens solito major est. 


B. Plerumque vero, haud longo post tem- 
pore, iris pupulam contrahendi ampliandi- 
que denuo potens fit; eoque citins, quo ma- 
turiùs igne electreo * subventum est. Inter- 
dum tamen, post extractam cataractam, pu- 
pula paulatim contrahit sese, tandemque lu- 
ci, ex toto, impervia fit. Hoc iis, pre cæ- 
teris, accidit, qui natura in podagram, scrofu- 
lam, aut scorbutum proclives sunt; et in qui- 
bus dubium est, an depressam cataractum fi- 
nis optatior consequeretur. 

4. Una cum humore vitreo, iris interdum, 
ex parte, prolabitur. Pars verò prolapsa ple- 
rumque Statim reponi in sedem potest. Quòd 
si, pri sanata jam corneæ plaga, pars protru- 
sa, quippe cùm nequeat reduci, emortua de- 

cidit, 


Vid. RIchTER. Treatise, pag. 132. 

cidit, pupula figuram amittit, atque, ad tem- 
pus, se contrahendi atque ampliandi impotens 
fit. Nonnunquam tamen figuram et mobilita- 
tem redipiscitur; atque homo visu, neque eo 


naturali multo obtusiore, fruitur *. 


LXXVI. Operi, denique, quo extrahitur 
cataracta, objici potest, cicatricem, quæ 
nonnunquam inferioris corneæ partis plagæ 
supervenit, impedire, quo minus homo humi- 
liora, quæ plurimi interest discernere, clare 
percipiat. Hoc quidem non sæpe accidit, 
propterea quod or plagæ plerumque, nulla 


cicatrice factà, committuntur, 


LXXVII. Tria (Lxx1V.—Lxxv1.) mala præ- 
cipua, quæ, ut nobis videtur, operi, quo ex- 
trahitur cataracta, objicienda sunt, memora- 
vimus. Duo priora, utpote quæ ex opere 
inscite peracto plerumque oriantur, vitari pos- 


sunt. 


* Vid. RIchTER. Treatise, Cas. 11, 

sunt. Tertium, scilicet, cicatrix, quam in- 
terdum cornea obducit, nihil ferè omnino in- 
commodi afferret, si superiori hujus tunicæ 
parti, potiùs quam inferiori, obduceretur; 
multo enim minoris hominum interest elatiora 


discernere, quàm humiliora. 


LXXVIII. Hinc, multos abhinc annos, Mo- 
Ro inductus est, ut audientes moneret, qud 
extrahatur cataradl a, superius corneæ dimi- 
dium, potiùs quam inferius, secandum esse. 
Præterquam quod cicatrix, si superiori quan- 
do corneæ parti superveniat, non impedit, 
quo minds humiliora oculus cernat, hujus 
partis incisio alia commoda affert, quæ, quip- 


pe quoniam a BELLI1o fuse narrantur, hie me- 


morare non opus est &. 


* 


LXX1x, Quum nobis videatur, satius esse 
cataractam extrahere, quàm deprimere, atque 


MoONRONI 


* Vid. BENJAMIN. BELL, Surgery, vol. iv. 

cidit, pupula figuram amittit, atque, ad tem- 
pus, se contrahendi atque ampliandi impotens 
fit. Nonnunquam tamen figuram et mobilita- 
tem redipiscitur; atque homo visu, neque eo 


naturali multo obtusiore, fruitur &. 


LXXVI. Operi, denique, quo extrahitur 
cataracta, objici potest, cicatricem, que 
nonnunquam inferioris cornee partis plagæ 
Supervenit, impedire, quò minus homo humi- 


liora, quæ plurimi interest discernere, clare 


percipiat. Hoc quidem non sæpe accidit, 


propterea quod oræ plagæ plerumque, nulla 


cicatrice factà, committuntur. 


LXXVII. Tria (LXXIV.—LXXVI.) mala præ- 
cipua, quæ, ut nobis videtur, operi, quo ex- 
trahitur cataracta, objicienda sunt, memora- 
vimus. Duo priora, utpote quæ ex opere 
inscitè peracto plerumque oriantur, vitari pos- 


sunt. 


* Vid, RICHTER. Treatise, Cas. 11, 

sunt. Tertium, scilicet, cicatrix, quam in- 
terdum cornea obducit, nihil ferè omnino in- 
commodi afferret, si superiori hujus tunice 
parti, potiùs quam inferiori, obduceretur ; 
multo enim minoris hominum interest elatiora 


discernere, quam humiliora. 


LXXVIII. Hinc, multos abhinc annos, Mox- 
Ro inductus est, ut audientes moneret, quo 
extrahatur catarata, superius cornee dimi- 
dium, potiùs quam inferius, secandum esse. 
Præterquam quod cicatrix, si superiori quan- 
do corneæ parti superveniat, non impedit, 
qud minus humiliora oculus cernat, hujus 
partis incisio alia commoda affert, quz, quip- 


pe quoniam a BELLIO fusè narrantur, hic me- 


morare non opus est *. 


LXXIX. Quum nobis videatur, satius esse 
cataractam extrahere, quàm deprimere, atque 


MoONRONI 


* Vid. BENJAMIN. BELL. Surgery, vol. iv. 

MoNRONI assentiamur, illo consilio, superio- 
rem corneæ partem incidendam potiùs esse, 
quam inferiorem ; paucis dicemus, qua con- 
ditione corporis, et quibus ministris opus com- 


modissimè faustissimeque perficiatur. 


LXXXx,. Paucos ante dies, quam opus ocula- 
rius aggreditur, carnes meracioresque potus 
caliganti, qui passurus est, ex toto, subtra- 
henda sunt; alvus lenioribus catharticis lax- 
anda; atque, si ratio corporis desiderare, et 
pati posse videatur, mittendus etiam san- 


guis. 


LXXX1, Paratis omnibus ad opus necessa- 
riis, et AroLLINE vocato, ante omnia consi- 
derandum est, quemadmodum commodissimè 
consideant ocularius et ferrum passurus. O- 
culario, qui lunatam plagam in superiore cor- 
nec dimidio incisurus est, commodissimum 
erit, altiori sellæ, post infelicem opus passu- 


= 


rum, 

rum, insidere, sic, ut huic toto capite et col- 
lo superemineat. Sic enim positus, manu sta- 


biliore, quippe quam non necessarium fuerit 


multùm attollere aut demittere, incidet, simul- 


que patientis caput potentiùs firmare pote- 


rit. 


LXXXII. Ubi ex dextro oculo cataractam 


extrahere statutum est, ocularius specillo Mil- 
lariano, quod sinistra manu tenet, cujusque 
manubriolum sic flectitur, ut flexura nasum 
excipiat, præcavere debet, ne, inter opus, or- 
bis oculi sese vertat; deinde scalpello Richte- 
riano, cujus acies sursum spectat, vel, quod 
satius est, aliquanto exiguiore, cui tamen ea- 
dem figura est, superius cornee dimidium, mo- 
do quo supra (Lv1.) descripsimus, lunata pla- 


ga incidere, cornibus deorsum spectantibus. 


LXXXIII. Quibus (LXXxII.) factis, aquosus 
humor, ex parte, effluit, sed non ex toto, uti 


accidit, 

accidit, ubi inferius cornee dimidium lunatà 


plaga inciditur. Pars aquosi humoris relicta, 


lentem et vitreum humorem, ex antica et infe- 


riore parte, nonnihil suffulcit, neque 11s per- 
mittit, ut tam subitò, antica versus, sedibus 
exsiliant. Prolapsione humoris vitrei sic ple- 
rumque vitatà, rarissimè prolabitur iris. 
Quinetiam, inferius cornee dimidium, quod, 


post finitum opus, integrum manet, obstat, 


tanquam obex, ne vitreus humor effluat, inter 


primos dies curationis. 


LXXX1V. Superiore cornea dimidio lunata 


plagà (LXXXII.) inciso, proximum est, ut o- 


cularius lentis capsulam patefaciat. Ad hoc 
faciendum, plerique oculariorum obtuso neto 
metallo utuntur, quo caute et scienter insito 
scalpta capsula perforatur sic, ut foramine 


lens effluat. 


LXXXV. 

LXXxXV. Hic, quasi in transcursu, haud a re 
nostra erit, observare membranaceam catarac- 
tam, seu caliginem lentis capsulæ, haud rarò, 
ante tentatum opus, quo cataracta lentis ipsius 
extrahatur, existere. Nonnunquam autem 
hujusmodi opus consequitur, atque a chi- 
.rurgis oculariis cataracta secundaria nomina- 


tur. 


LXXXVI. Si ante opus, lentis (Lxxxv.) cap- 
sulæ pars caligat, nonnulli oculariorum conten- 
dunt, hanc partem, uni cum ipsa lente, extra- 
hendam. Hoc vero, uti mihi videtur, fieri 
non potest, nisi, id quod interdum accidit, 
lenti caliganti propria capsula firmiter adhæ- 
reat. Imò, quamvis totam semper capsulam 
extrahere possent ocularii, tamen nunquam, o- 
pinor, aggredi debent; cùm fieri non possit, 
quin, inter opus perſiciendum, retina, et hu- 


G moris 

moris vitrei capsula, ubi lentis capsulæ adhæ- 
rent, disrumpantur *, atque grave hinc detri- 
mentum oculus capiat. 

LXXXVII. Secunda (LXXXV.) nembranaceæ 
cataractæ species, cui Secundariam ocularii 
dixere nomen, effectus est inflammationis, 
quæ vulneratæ, inter caligantem lentem extra- 
hendam vel deprimendam, capsulæ super- 
venit. Secundaria cataracta, quæ depressam 
lentem consequitur, in posteriore parte hujus 
capsulæ consistit: quæ, contra, extractam, 


in antica. 


LXXXVIII. Membranacea (LXXxXVv.) catarac- 
ta, que aliquando, lente nondum depressa 
nequedum extractà, lumini officit, plerum- 
que, sicuti observarunt auctores, anticæ lentis 


capsulæ parti insidet. 


LXXXIX. 


* Vid. MoxRon, Treatise on the Eye. 


DE CATAR ACTA. 51 


LXXXIX. Quam ob (LXXxXVIII.) rem, ocu- 
larii, qud tam hanc primariam lentis capsu- 


Iz cataractam, si lumini officiat, commodins 


uni cum ipsa lente extrahant, quam, sin mi- 


nus, precaveant, ne gecundaria capsulz inter 


lentem extrahendam vulneratæ superveniat; 


debent, in secunda extrahendi operis parte, in 
qua 11s consilium est lentis capsulam(LxXx1v.) 
patefacere, obtusi (LXxxxiv.) metalli neti vice, 
cystatome Fayeand, cauta nec intremiscente 
manu per pupulam insita, lentis capsulam in- 
cidere : quippe hoc instrumento anticam cap- 


sulæ partem commodins persecare possint. 


xd. Capsula sectà, luci aliquantisper offi- 


ciendum, quò pupula satis amplietur. Tum, 


levi pressurà adhibita, lens, per ampliatam 


pupulam et incisam corneam, facile prolabi- 


tur. 


XCI, 


— — — 

xcl. Opere alterutro finito, palpebræ pro- 
tinus committendæ sunt, atque frigida quæ- 
dam astringentia ipsis applicanda; neque, 
donec decem dies intercesserint, oculus nu- 


dari et explorari debet. 


XC11, Interea autem febris, quæ opus sub- 
sequitur, mitiganda est. Hoc consilio, opus 
est, ut æger a carnibus atque potulentis me- 
racioribus, ex toto, abstineat, simulque om- 
nia alia vitet, quibus cor et arteriæ inciten- 
tur. Eundem quoque in finem, oportet san- 
guis ea copia ex brachio mittatur, quam vis 


febris requirat. 


XC111. Inflammatio ipsius oculi optimè re- 
primitur, sanguinem, ex partibus oculo quàm 
proximis, hirudinibus impositis opportunè eli- 


ciendo, easdemve exulcerando. 


XCIV, * 


DE CATARACTA. 53 


xciv. Oculus, partibus vulneratis ad sani- 
tatem perductis, atque fasciis submotis, ob- 
tentu quodam tenui nigro aliquandiu obum- 
brandus est, ne ex luce detrimentum capiat. 
Hic obtentus paulatim, primùm obscura luce, 
deinde clariore, dum vividam impunè pati 


possit confirmatus oculus, deponi debet. 


xcv. Convalescentem oculum aqui frigida 


subinde fovere, multum ad confirmandum va- 


let. 


XCcV1. Conspicillo, ex partibus oppositis, 
satis cenvexo, convalescenti oculo apposito ef- 
fici potest, ut, in utrisque oculis, transeuntes 
lucis radii foco consentiant, et homo, ut an- 


tea, res accuratè percipiat et discernat. 

